
Republika Hrvatska
Općinski sud u Velikoj Gorici
Prekršajni odjel
Velika Gorica, Trg kralja Tomislava 36


                                                               

P R E S U D A

Općinski sud u Velikoj Gorici, Prekršajni odjel, po sutkinji Gordani Trivunov, kao sucu pojedincu, uz sudjelovanje zapisničara Kristine Habunek u prekršajnom postupku protiv okrivljenog Nikole Hulec iz Velike Gorice, Dr. Jurja Dobrile 24, zastupan po branitelju odvjetniku Matiji Duka iz Zagreba, zbog prekršaja iz čl. 10. st. 3. Zakona o zabrani i sprečavanju obavljanja neregistrirane djelatnosti, pokrenutog povodom optužnog prijedloga Državnog inspektorata, Područni ured Zagreb, Služba nadzora neregistriranog obavljanja trgovine i usluga, klasa: 336-02/21-02/80, Ur.broj: 443-02-05-02-23-94 od 08.05.2023., na temelju čl. 179. st. 1., 2. i st. 3. i čl. 183. st. 1. Prekršajnog zakona, dana 21. kolovoza 2026.
              
Temeljem članka 181. točke 5. Prekršajnog zakona

Protiv okriv. Nikola Hulec iz Velike Gorica, Dr. Jurja Dobrile 24, OIB: 67337540612, rođen 27.11.1981.g. u mjestu Zagrebu, državljanin RH, od oca Ivana i majke Katice, SSS, po zanimanju autolimar, zaposlen, mjesečna primanja u iznosu od 800,00 eura, neoženjen, otac jednog djeteta, do sada prekršajno nekažnjavan, a ne vodi se drugi prekršajni niti kazneni postupak.

o d b i j a   s e   o p t u ž b a

da bi dana 13.06.2022.g. obavljao automehaničarsku djelatnost, održavanje i popravak motornih vozila (prema NKD djelatnost 45.20) na adresi Selnica Šćitarjevska 68, te ostvario imovinsku korist od 53,09 eura (četiristo kuna), dok djelatnost nije registrirao kod nadležnog tijela 

pa da bi time počinio prekršaj iz članka 5. st. 1. t.3. Zakona o zabrani i sprečavanju obavljanja neregistrirane djelatnosti, kažnjivo po članku 10. stavku 3. istog Zakona.

Temeljem članka 140. stavka 2. Prekršajnog zakona troškovi prekršajnog postupka iz članka 138. stavka 2. točke 2. i 3. Prekršajnog zakona padaju na teret proračunskih sredstava.




Obrazloženje
  	
1. Državni inspektorat, Područni ured Zagreb, Služba nadzora neregistriranog obavljanja trgovine i usluga, klasa: 336-02/21-02/80, Ur.broj: 443-02-05-02-23-94 od 08.05.2023., podnio je ovom sudu optužni prijedlog  protiv okrivljenika, zbog prekršaja iz čl. 160. st. 1. t. 4. Zakona o rudarstvu, činjenično i pravno opisanog u izreci ove presude.

2.  Općinski sud u Velikoj Gorici, Prekršajni odjel je dana 28.04.2025. donio je presudu kojom je okrivljenik proglašen krivim i izrekao mu novčanu kaznu, a okrivljenik je putem branitelja odvjetnika Matije Duk uložio žalbu, te je predmet dostavljen na rješavanje Visokom prekršajnom sudu.   

3.  Visoki prekršajni sud RH je prihvatio žalbu okrivljenika, ukinuo pobijanu presudu i predmet vratio na ponovni postupak i odlučivanje, koje je dostavljeno ovom Općinskom sudu dana 23.06.2026. godine, a apsolutna zastara nastupila je dana 13.06.2026. 

4.  Kako je od dana počinjenja prekršaja proteklo više od četiri godine, to je u smislu članka 13. stavka 2. Prekršajnog zakona nastupila apsolutna zastara prekršajnog progona, koji se zbog zastare ne može više poduzima. 

5.  Slijedom navedenog, temeljem propisa citiranog u izreci, optužba protiv okrivljenog je odbijena, te je u skladu s time odlučeno da troškovi prekršajnog postupka iz članka 138. stavka 2. točke 2. i 3. Prekršajnog zakona padaju na teret proračunskih sredstava.
                                                   


UPUTA O PRAVNOM LIJEKU:
Protiv ove presude okrivljenik i tužitelj imaju pravo žalbe Visokom Prekršajnom sudu RH u roku od 8 dana od dana njegovog primitka. Žalba se podnosi pismeno u dva istovjetna primjerka putem ovog suda.


 Velika Gorica, 21. kolovoza 2026.
Zapisničar									Sudac
Kristina Habunek, v.r.				                         Gordana Trivunov,v.r.


Presuda se dostavlja: 
1. Okrivljeniku, 
2. Ovlaštenom tužitelju,
3. pismohrana, ovdje, 
Za točnost otpravka-ovlašteni službenik:
Katica Franjko

